เรื่องร้องเรียน (ท่อระบายน้ำ,น้ำท่วม) วันที่ 2023-01-23 03:41:32 — แขวงบางนาใต้ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002132

ขอให้เร่งดำเนินการซ่อมแซมบ้าน กรณีที่ได้รับผลกระทบจากการโครงการวางท่อระบายน้ำด้านหน้าบ้าน เลขที่ 86 ซอยอุดมสุข 42 เขตบางนา ซึ่งเป็นบ้านของผู้ร้อง เนื่องจากผู้ร้องแจ้งว่าโครงการวางท่อระบายน้ำ เริ่มตั้งแต่ปี พ.ศ 2562 จนถึงปัจจุบัน (วันที่ 17 มกราคม 2566) ซึ่งทางโครงการฯ ได้นำรถบรรทุกโคลน รถตู้เทรลเลอร์ มาจอดบริเวณหน้าบ้านผู้ร้อง ซึ่งเป็นสาเหตุทำให้รั้วบ้านทรุด กำแพงแตกร้าว พื้นเอียง เสาทรุดแตก เมื่อวันที่ 15 กันยายน 2565 ผู้ร้องจึงเดินทางไปแจ้งเรื่องกับทางสำนักการระบายน้ำ กรุงเทพมหานคร แขวงดินแดง เขตดินแดง กรุงเทพมหานคร และทางสำนักการระบายน้ำฯ ได้จัดส่งให้ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (stecon) มาดูพื้นที่ที่เกิดเหตุ ซึ่งทางบริษัทแจ้งว่าเดี๋ยว 1 สัปดาห์จะให้คำตอบ แต่จนถึงปัจจุบัน (วันที่ 17 มกราคม 2566) ผู้ร้องยังไม่ได้รับคำตอบแต่อย่างใด โดยผู้ร้องแจ้งว่าเป็นผู้ติดต่อเข้าไปติดตามเรื่องเอง และทางสำนักการระบายน้ำฯ แจ้งว่าให้ไปติดต่อกับทางสํานักงานพัฒนาระบบระบายน้ำ ต่อมาในวันที่ 11 มกราคม 2566 ผู้ร้องจึงได้ติดต่อไปยังสํานักงานพัฒนาระบบระบายน้ำ หมายเลขโทรศัพท์ 0 2203 2622 ซึ่งเจ้าหน้าที่รับโทรศัพท์ชื่อ คุณวิโรจน์ ไม่ทราบนามสกุล (เป็นเพียงผู้ถูกกล่าวอ้างถึง) เป็นผู้ดูแล แจ้งว่าประสานงานให้แล้วอยู่ระหว่างการดำเนินการ และทำการวางสายโทรศัพท์ของผู้ร้อง

 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata